open-index/open-wikipedia-markdown huggingface dataset:
Henley-on-Thames

**Henley-on-Thames** er en by og et verdslig sogn ved elven Themsen i grevskapet Oxfordshire i England. Den ligger rundt 16&nbsp;km nedstrøms og 11&nbsp;km nordøst for Reading, 16&nbsp;km oppstrøms og 11&nbsp;km vest for Maidenhead. Den er nær trepunktet for Oxfordshire, Berkshire og Buckinghamshire. I henhold til folketellingen i 2011 har sognet en befolkning på 11 619 innbyggere.

## Beskrivelse

Byen er assosiert med roing, dels på grunn av sine mange roklubber og dels på grunn av den tradisjonsrike regattaen *The Henley Royal Regatta*, som holdes hvert år i juli måned. Dette evenement tiltrekker seg mange fra den britiske sosieteten og kan betraktes som parallell til hesteveddeløpene på Ascot veddeløpsbane.

I tilslutning til byen ligger godset Friar Park. Til tross for navnet (*friar* betyr munk), var godset opprinnelig et nonnekloster. På 1800-tallet ble det ombygd til viktoriansk nygotisk stil. Godset ble kjøpt i 1970 av tidligere Beatles-medlem, George Harrison, kort etter at gruppa hadde blitt splittet. Han bodde der med sin familie frem til sin død i 2001. Den 30. desember 1999 ble Harrison og hans kone, Olivia Harrison, utsatt for et attentat i Friar Park. En psykotisk tilhenger, Michael Abram, brøt seg inn i Harrisons hjem og knivstakk han flere ganger. Harrison og hans kone sloss med inntrengeren og klarte å holde ham fast til politiet kom. Den 35-årige Abram lot til å tro at han var besatt av Harrison og hadde «fått i oppdrag av Gud» å drepe musikeren.

I Henley-on-Thames finnes Henley Business School, Universitetet i Reading. I Henley-on-Thames ligger også bryggeriet og vingården Chiltern Valley Winery and Brewery.
 
På 1600-tallet fantes et glassblåseri eid av *Glassellers Company*, der glassblåseren George Ravenscraft og en italiener ved navn da Costa skulle utføre glasseksperimenter. De blandet inn flint i glassmassen, men med for mye alkali. Disse glassene kalte han flintglass. Derpå byttet han ut flinten mot sand, noe som var svært vellykket, og blyglasset var oppfunnet. Denne formen for glass kalles i dag krystallglass.

## Referanser


## Litteratur
* Allison, Barbara (2011): «Henley's Major Inns in the Seventeenth and Early Eighteenth Centuries» i: *Oxoniensia* (Oxfordshire Architectural and Historical Society). LXXVI, s. 55–79. ISSN 0308-5562. 
* Cardinals, The (2014): *Friar Park: A Pictorial History*. Campfire Publishing. ISBN 978-1502573261. «The Cardinals» er en kollektiv av forfattere, historikere, fotografer og journalister
* Sherwood, Jennifer; Pevsner, Nikolaus (1974): *Oxfordshire. The Buildings of England*. Harmondsworth: Penguin Books, ISBN 0-14-071045-0, s. 335–345
* Townley, Simon C, red. (2011): *A History of the County of Oxford. Victoria County History. 16: Binfield Hundred (Part One): Henley-on-Thames and Environs*. Woodbridge: Boydell and Brewer. ISBN 978-1-904356-38-7.

## Eksterne lenker
* 

* Henley-on-Thames online
Ottawa Senators (original)

:*For dagens NHL-lag, se [[Ottawa Senators]]*
**Ottawa Senators** var først et amatørlag, senere et profesjonelt ishockeylag fra Ottawa i Ontario, Canada. Laget eksisterte fra 1883 til 1954, og var den første ishockeyklubben i Ontario. 

Laget deltok i ishockeyturneringerne ved Montreal Winter Carnival fra 1883, og var med på å stifte Amateur Hockey Association of Canada i 1886. Laget spilte deretter i CAHL og FAHL.

I årene 1906 til 1909 spilte laget i ECAHA, og var med over da denne ble en profesjonell liga i 1908. Da denne ble lagt ned i 1909, var laget med på å opprette NHL og spilte i denne fra 1917 til 1934. Laget vant Stanley Cup 11 ganger i både 1926 og 1935. 

Laget, som offisielt het **Ottawa Hockey Club** (Ottawa HC), gikk også under navnene **Generals** på 1980-tallet, **Silver Seven** i årene 1903 til 1907 og **Senators** fra 1908.

29 av lagets spillere ble tatt opp i Hockey Hall of Fame.

## Referanser


## Eksterne lenker
* 
* Omtale på sportsecyclopedia.com
Skyting under Europalekene 2015

**Skyting under [[Europalekene 2015]]** ble arrangert i Baku fra 13. til 19. juni.

## Medaljer

## Resultater
### Luftvåpen

### Rifle
**50 meter liggende menn**

### Leirdue

### Pistol

**25 meter rapid fire menn**

**50 meter menn**

### Lagkonkurranse

## Eksterne lenker
* Offisiell resultatside kvinner
* Offisiell reusltatside menn
Fossil overgangsform

En **fossil overgangsform** eller en **mellomform** er de forsteinede restene av et vesen som viser primitive kjennetegn i sammenligning med de mer avledede livsformer som den er beslektet med. Innenfor evolusjonsteorien representerer disse fossilene en overgangsform mellom to utviklingsstadier av en art. I aviser og andre populærmedia brukes ofte uttrykket **manglende mellomledd** eller **missing link** med samme betydning.

## Referanser


## Litteratur
*
Taungbarnet

**Taungbarnet** er et fossilisert kranium av arten *[[Australopithecus africanus]]*. Det ble oppdaget i 1924 av pukkverkarbeidere som arbeidet for *Northern Lime Company* i Taung i Sør-Afrika. Den australske antropologen Raymond Dart beskrev den som en ny art i tidsskriftet *[[Nature]]* i 1925. Kraniet er datert til mellom 2.8 og 3.2 millioner år.

Kraniet oppbevares ved Universitetet i Witwatersrand. Dean Falk, som er spesialist i hjernens utvikling, har kalt den for «det aller viktigste antropologiske fossil i det tyvende århundre.»

## Referanser


## Eksterne lenker
*
Diluvium

**Diluvium** er et begrep innenfor geologien som betegner en geologisk tidsperiode. Idag er det stort sett erstattet av benevnelsen pleistocen. Diluvium betegner kunstige avsetninger som er dannet av oversvømmelser, i motsetning til alluvium som betegner avsetninger som er dannet av langsomme prosesser. Navnet ble tidligere brukt om leire med steinblokker, som ble antatt forårsaket av Noahs syndeflom.

Begrepet ble tatt i bruk igjen, men med en ny betydning på slutten av 1900-tallet av den russiske geologen Alexej Rudoy som en beskrivelse av avsetninger som var blitt skapt av katastrofeartede oversvømmelser av gigantiske isdemte innsjøer mellom fjellene i Altaj i pleistocen. De største av disse innsjøene, Chuya og Kuray, hadde vannmengder på hundrevis av kubikkilometer, og overgikk i størrelse den velkjente oversvømmelsen av Lake Missoula i Nord-Amerika i pleistocen.

## Referanser
Pselliophorus

* Gulbuksespurv
* Sitronbuksespurv

***Pselliophorus*** er en slekt i familien buskspurver (*Emberizidae*).

## Arter
Arter i rekkefølge etter Clements-lista:
* Gulbuksespurv, *[[Pselliophorus tibialis]]*
* Sitronbuksespurv, *[[Pselliophorus luteoviridis]]*

## Referanser


## Eksterne lenker
* 
* Norsk Ornitologisk Forening: Pselliophorus. Besøkt 17. juni 2015.
* IBC - The Internet Bird Collection: ''Pselliophorus''. Besøkt 17. juni 2015.
* birdforum.net: ''Pselliophorus''. Besøkt 17. juni 2015.
* [ftp://ftp.funet.fi/pub/sci/bio/life/aves/passeriformes/emberizidae/pselliophorus/index.html ftp.funet.fi: *Pselliophorus*]. Besøkt 17. juni 2015.
Estadio Juan Gobán

**Estadio Juan Gobán** er et fotballstadion i byen Limón i Costa Rica. Det åpna i 1964 og har en kapasitet på om lag 3000 tilskuere. Det fikk anlagt kunstgress i 2010. Stadionet er oppkalt etter idrettsutøveren Juan Gobán Quirós, som vokste opp i Limón og konkurrerte i både fotball, boksing, baseball, basketball, svømming og cricket. Det benyttes som hjemmebane for fotballaget Limón FC.

## Referanser


## Eksterne lenker
* Estadio Juan Gobán hos Soccerway
Eurychelus

***Eurychelus*** er en artsrik slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art som lever i Australia.

## Utseende
En liten (8-11 millimeter) oldenborre. Oversiden er tett kledt med fine, nedliggende hår som er vekselvis mørke og lyse slik at billen blir spraglete. "Snuten" (*clypeus*) er bredt avrundet, antennene åtte-leddete. Pronotum er parallellsidig i den bakre halvdelen, avrundet foran. Beina er rødlige.

## Utbredelse
Arten lever i Australia. Stedsangivelsen for typeeksemplaret er svært upresis, men det skal stamme fra det østlige Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Heteronychini 
******* Slekten *Eurychelus* Blanchard, 1851
******** *[[Eurychelus marmoratus]]* Blanchard, 1851

## Kilder
* Britton, E.V. (1988) Synopsis of the Genera of Australian Heteronychini (Coleoptera: Scarabaeidae: Melolonthinae). *Australian Journal of Entomology* 27 (1): 27-36. http://onlinelibrary.wiley.com/doi/10.1111/j.1440-6055.1988.tb01139.x/pdf
* Atlas of Living Australia - *Eurychelus* http://bie.ala.org.au/species/urn:lsid:biodiversity.org.au:afd.taxon:b076743f-aff8-4f24-b68f-5fd351818f4f#tab_classification
* Biolib.cz - liste over artene http://www.biolib.cz/en/taxon/id663356/

## Eksterne lenker
*
Chris Stringer

**Christopher Brian "Chris" Stringer** (født 1947) er en britisk antropolog. Stringer studerte antropologi ved University College London og har en PhD i anatomisk vitenskap og en DSc i anatomisk vitenskap, begge fra Bristol University.

Stringer er forskningsleder i menneskets opprinnelse ved Natural History Museum i London, og direktør ved *Ancient Human Occupation of Britain project*. Han er også *Fellow* ved Royal Society og æres-Fellow av *Society of Antiquaries*. I 2008 vant han Frink-medaljen ved Zoological Society of London og i 2004 vant han Rivers Memorial Medal fra Royal  Anthropological Institute.

## Referanser
Paso Canoas

**Paso Canoas** er en internasjonal by på grensa mellom Costa Rica og Panama. Grensa mellom de to landa går tvers gjennom byen, med den costaricanske delen i vest og den panamanske i øst. Den costaricanske delen tilhører kantonen Corredores i provinsen Puntarenas, mens den panamanske delen tilhører distriktet Barú i provinsen Chiriquí.

Den costaricanske delen av byen hadde 11&nbsp;527 innbyggere i 2011.

## Referanser
Protoporfyrin

**Protoporfyriner** are tetrapyrroler som har følgende sidegrupper:

* metyl (4)
* propansyre (2)
* vinyl (2)

Protoporfyrin IX er et stoff som blir mye brukt i kroppen som bæremolekyler for divalente kationer. Det er også et utgangspunkt for dannelsen av hemoglobin sammen med hem-grupper og Fe2+, og er også med i dannelsen av cytocrom og katalase. Sammen med magnesium ioner (Mg2+) er protofyren med i dannelsen av klorofyll

Protoporfyrin er rødbrunt av farge og er det pigmentet som gir mørke flekker på eggene til mange fugler.
Synkronsvømming under Europalekene 2015

**Synkronsvømming under [[Europalekene 2015]]** ble arrangert i Baku, hvor det fra 12. til 16. juni ble konkurrert i solo, duett, lag, og fri kombinasjon.

## Medaljer

## Resultater
### Solo

### Duett

### Lag

### Fri kombinasjon

## Eksterne lenker
* 
* Offisiell resultatside duett 
* Offisiell resultatside lag 
* Offisiell resultatside solo 
* Offisiell resultatside free combination
Scelophysa

***Scelophysa*** er en slekt av biller som hører til familien oldenborrer og har larver som eter planterøtter.

## Utseende
Små, brede, kraftige, langbeinte oldenborrer. Kroppen er kledt med lys, gjerne blålig bestøvning. På føttene har de to, ulike store, klør.

## Levevis
De voksne billene finnes gjerne på blomster, larvene lever i jorda.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Scelophysini
******** Slekten *Scelophysa* Burmeister, 1844 
********* *[[Scelophysa capensis]]* Dombrow, 1999
********* *[[Scelophysa colvillei]]* Dombrow, 2006
********* *[[Scelophysa endroedyyougai]]* Dombrow, 1999
********* *[[Scelophysa militaris]]* (Gyllenhal, 1817)
********* *[[Scelophysa pickeri]]*  Dombrow, 2006
********* *[[Scelophysa pruinosa]]* Burmeister, 1844
********* *[[Scelophysa scheffoldi]]* Dombrow, 1999
********* *[[Scelophysa schoenherri]]* Dombrow, 1999
********* *[[Scelophysa steineri]]* Dombrow, 1999
********* *[[Scelophysa strandfonteinensis]]* Dombrow, 1999
********* *[[Scelophysa trimeni]]* Péringuey, 1885
********* *[[Scelophysa ulrichi]]* Dombrow, 1999

## Eksterne lenker
*
Biliverdin

**Biliverdin** er et nedbrytningprodukt av hemoglobin i blodet. Biliverdin er grønlig av farge. Biliverdin finnes blant annet i galle, og er ansvarlig for grønnfargen. Videre nedbryting reduserer biliverdin til bilirubin, som er gult. Effekten av denne nedbrytingen kan ofte sees på blåmerker, som gjerne går gjennom en grønn eller blålig fase før de blir gule.

Biliverdin er en viktig faktor i eggeskall hos spurvefugler og enkelte andre fuglegrupper, der de står for den blå fargen som er vanlig på eggeskall. Dette biliverdinet produseres i kjertlene som lager eggeskall i hunnens kloakk, ikke fra nedbrytning av blod. mengden biliverdin i et egg kan vær en indikasjon på hunnens fitness, og er derfor sannsynligvis påvirket av seksuell seleksjon. Biliverdin er det aktive fargestoffet i blodet til øgleslekten *[[Prasinohaema]]*. Stoffet beskytter muligens disse dyrene mot malaria. Det finnes også en frosk, *[[Chiromantis samkosensis]]*, som også har grønt blod og turkise knokler.

## Referanser
Tore Ulstein

**Tore Ulstein** (født 1967) er en norsk næringslivsleder. Han er styreleder i Ulstein Group og styremedlem i flere bedrifter i Ulstein Group samt Ulsmo, styreleder i SINTEF og styremedlem i GC Rieber AS. Han er medlem av Ordensrådet for St. Olavs Orden, Rådet og kontrollkomiteen i Stiftelsen DNV, senterstyret i SFI Move og rådsmedlem for det Nasjonale Eksportrådet. Tore Ulstein er sønn av Ulstein Groups tidligere konsernsjef, Idar Ulstein (1934–2012). 

Han har doktorgrad innen marin hydrodynamikk fra NTNU, samt en sivilingeniørgrad fra NTNU og diplom fra Massachusetts Institute of Technology (MIT). Han har arbeidet som førsteamanuensis II ved NTNU. 

Før Tore Ulstein ble styreleder for Ulstein Group var han i flere år nestleder i styret, og han har også hatt flere ledende stillinger i konsernet, blant annet visekonsernsjef og administrerende direktør i Ulstein Design & Solutions AS og Ulstein Verft AS. Han har hatt en rekke verv i nærings- og organisasjonsliv. Han var president i NHO fra 2013 til 2017. Han har vært styreleder i NORCE, medlem i Divisjonsstyret for Innovasjon, medlem i Norges Tekniske Vitenskapsakademi, medlem av Study Program Council for Marine Engineering, medlem av styringskomiteen for GCE Maritime, medlem av Norsk Industris Maritime Innovasjonsutvalg og  medlem av DNVs Nordic Committee for Safety at Sea.

## Referanser
Sebastian Temple

**Sebastian Temple** (1928–1997) var en sørafrikansk salmedikter. Han er mest kjent for sin omskrivning og tonesetting av «Frans av Assisis bønn», en salme som er med i *[[Norsk salmebok 2013]]*, og som ble brukt i prinsesse Dianas begravelse i 1997. 

Temple flyttet til England og jobbet med for BBC med stoff knyttet til Sør-Afrika.

## Referanser


## Eksterne lenker
* Profil hos OCP
Taekwondo under Europalekene 2015

**Taekwondo under [[Europalekene 2015]]** ble arrangert i Baku mellom 16. og 19. juni.

## Resultater
### Kvinner

### Menn

## Medaljer

## Eksterne lenker
* Offisiell resultatside menn 
* Offisiell resultatside kvinner
M. Thomas Thangaraj

**M. Thomas Thangaraj** (født 1942) er en indisk professor i teologi og salmedikter.

Thangaraj var først pastor og lærer i teologi i India, før han kom til Atlanta i 1988. Han tok en doktorgrad i teologi ved Harvard Divinity School, og hadde etterhvert en professorstilling i «World Christianity» ved Candler School of Theology ved Emory University i Atlanta i 20 år.

Han har jobbet mye med interreligiøs dialog, både nasjonalt og internasjonalt gjennom et tiårig engasjement hos Kirkenes Verdensråd. Han har også skrevet flere bøker og salmer på tamil. Salmene er skrevet til bruk i kirken i India, men en av disse er også tatt med i *[[Norsk salmebok 2013]]*.

## Utgivelser
* *The Common Task: A Theology of Christian Mission* (Abingdon Press, 1999)
* *Relating to People of Other Religions: What Every Christian Needs to Know* (Abingdon Press, 1997)
* *The Crucified Guru: An Experiment in Cross-Cultural Christology* (Abingdon Press, 1994)
* *Preaching as Communication* (1986)

## Referanser
Tom Lid

**Tom Lid** (født 11. juni 1952 i Kristiansand) er en norsk billedkunstner, bosatt i Høvåg i Lillesand kommune. Han er blitt beskrevet som en følsom kolorist, og en kunstner som etter et variert og skiftende kunstnerskap har funnet seg til rette innenfor den abstrakte ekspresjonismen.

Lid er utdannet ved Statens kunstakademi i Oslo (1976-1981) og Statens håndverks- og kunstindustriskole (1972-1976). Sin hittil største anerkjennelse som kunstner, fikk han i 2013 da han i forbindelse med 150-årsjubileet for Edvard Munchs fødsel, ble valgt ut som offisiell utstiller. Jubileumsutstillingen hadde tittelen *Gjenskinn* og ble holdt på Galleri Ask i Åsgårdstrand.

Gjennom årene som kunstner, har Lid deltatt på en rekke utstillinger i inn- og utland. Han hadde sin første separatutstilling i 1985 på Kunstnerforbundet i Oslo, han har også hatt separatutstillinger blant annet i Christiansands Kunstforening (1990), Trondheim Kunstmuseum (1992), Galleri K, Oslo (1989 og 1995) og vært festspillutstiller ved De internasjonale kirkefestspill i Kristiansand (2002). Han har deltatt på Østlandsutstillingen, Sørlandsutstillingen åtte ganger (1973-1979 og i 1980) og på Høstutstillingen (1980). Hans arbeider er innkjøpt av Museet for samtidskunst, Norsk kulturråd, Sørlandets Kunstmuseum, Oslo kommunes kunstsamlinger, Trøndelag billedgalleri og Stenersens samling. Av utsmykninger kan blant annet nevnes Vigra lufthavn i Ålesund, Agder Energi, Bamble videregående skole og Hamar sykehus.

I 1975 var Tom Lid med på å starte fellesverkstedet Myren grafikk i Kristiansand, sammen med kunstnerne Håkon Henriksen, Jan Kolstad og Kjell Nupen.

Tom Lid er gift med billedkunstner og barnebokforfatter Agnete Erichsen.

## Referanser
Trollabotsvotni

**Trollabotsvotni** er en rekke på fire små innsjøer i Sogndal kommune i Sogn og Fjordane. De ligger i dalen Trollabotn, en sørlig sidedal til Risbotndalen på Gaularfjellet, og er en del av Gaularvassdraget. Hvert av vatnene ligger i en markert botn, fra  til 865 meter over havet og er knyttet sammen med korte men strie elver. Det nederste vatnet har utløp ned til Risbotndalen og Risbotnvatnet.

## Innsjødata

## Referanser
Zappeion

**Zappeion** (gresk: Ζάππειον Μέγαρο, , ); er en bygning i National Gardens of Athens i hjertet av Athen. Den brukes vanligvis til møter og seremonier, både offisielle og private.

Bygget er oppkalt etter Evangelos Zappas.

## Bygging av Zappeion
I 1869 bevilget det greske parlamentet midler til kjøp av 180 000 m²  mellom palasshaven og det gamle Zeus-tempel, og vedtok samtidig en lov 30. november 1869, for byggearbeider for de olympiske leker. Zappeion var den første bygningen som ble reist spesielt for de første olympiske leker i moderne tid. Det gamle Panathenian stadion ble også modernisert som en del av arbeidene for de olympiske leker. Etter noen forsinkelser kunne hjørnesteinen legges den 20. januar 1874.; Dette bygget ble tegnet av den danske arkitekten Theophil Hansen. 20. oktober 1888 ble Zappeion åpnet. Beklageligvis for foregangsmannen, Evangelis Zappas, levde han ikke lenge nok til å se  Zappeion bli bygget. Hans fetter, Konstantinos Zappas, ble gitt oppgaven å fullføre bygget. Den østerrikske parlamentsbygningen var også tegnet av Hansen, og følger de samme linjer i eksteriøret.

## Historie

Zappeion ble brukt under lekene i 1896 som arena for fekting og tennis ble arrangert i nærheten, på anlegget til Ómilos Andisfírisis Athinón (Athens tennisklubb). Ti år senere, under jubileumslekene i 1906, ble den brukt som olympisk landsby og også denne gangen ble tennis arrangert på Athens tennisklubbs anlegg.  Den ble  brukt av organisasjonskomiteen for lekene i 2004, og ble brukk som presseenter under lekene i  2004 games. I 1938 ble den tatt i bruk av Athens Radio Station, landets første nasjonale kringkaster som sendte fra bygningen. Bygningen fortatte å tjene radioformål frem til åpningen av nytt kringkastningshus i 1970.

## Referanser
Montreal Victorias

**Montreal Victorias**, offisielt **Victoria Hockey Club** var en canadisk ishockeyklubb som spilte på amatørbasis fra Montréal i Canada. Ulike kilder oppgir ulike tidspunkter for lagets etablering, enten 1874, 1877 eller 1881, noe som gjør den til enten den første eller den andre organiserte ishockeyklubben etter McGill Redmen fra McGill University. Klubben hadde også juniorlag og aldersbestemte lag.

Laget spilte sin kamper på egen bane, Victoria Skating Rink i Montreal. Både klubben og banen hadde navnet etter den regjerende dronningen, Victoria av Storbritannia.

Laget deltok i ishockeyturneringerne ved Montreal Winter Carnival fra 1883, og var med på å stifte Amateur Hockey Association of Canada i 1886. Laget spilte deretter i Canadian Amateur Hockey League.

Laget vant Stanley Cup 1895 og forsvarte tittelen fram til  århundreskiftet. Laget var alltid et amatørlag, mens andre canadiske lag ble profesjonelle i 1908. Laget ble som første lag tildelt amatørtrofeet Allan Cup, før dette ble overtatt av Ottawa Cliffsides, og fortsatte å spille fram til 1939, etter lagets 65. sesong. 

Laget ble viktig for utviklingen av ishockeysporten i Skandinavia, og særlig Sverige, etter at laget besøkte landet i februar 1927. Dette var første gang et canadisk lag besøkte landet, og de utklasset de svenske lagene de møtte på turneen, men en samlet målforskjell på 63-7 på fem kamper. Kampene hadde god publikumsoppslutning, blant annet mot Södertälje SK. I møtet med en svensk landslagskombinasjon vant canadierne med 17-1 foran  tilskuere på Stockholms stadion. Laget slo under turnéen også IK Göta (5-0 og 19-3), Djurgårdens IF (6-3) og Södertälje SK (6-0) før de reiste videre til Sentral-Europa.

## Referanser
Ritscherflya

**Ritscherflya** er et stort, isdekket område  i Dronning Maud Land, beliggende mellom Vestfjella, Heimefrontfjella, Kirwanveggen og Borgmassivet på Maudheimvidda.

Området ble oppdaget av Den tyske antarktisekspedisjonen 1938–39 og er oppkalt etter dens leder Alfred Ritscher. Maudheimekspedisjonen gjennomførte flyfotografering av området i 1951–52.

## Referanser


## Eksterne lenker
*
Hans Joachim Schellnhuber

**Hans Joachim Schellnhuber** (født 1950) er en tysk klimatolog.

Schellnhuber studerte fysikk og matematikk ved universitetet i Regensburg og disputerte i 1976 på en avhandling innen teoretisk fast tilstandsfysikk. Schellnhuber ble professor i 1989 i fysikk ved ICBM (instituttet for havets kjemi og biologi) i Oldenburg og ble dets direktør. I 1991 ble han den første leder for Potsdam-Institut für Klimafolgenforschung. I perioden 2001–2003 var Schellnhuber vitenskapelig leder for Tyndall Centre for Climate Change Research i Norwich.

## Forfatterskap
### Bøker

* 
*  
* 
* 
* 
* 
* 
* 
* 
* 
* 

### Artikler i fagtidsskrifter (førsteforfatter)
* 
* 
* 
* 
* 
* 
* 
* 

### Artikler i fagtidsskrifter (som medforfatter)
* 
* 
* 
* 
* 
* 
* 
* 
* 
* 
* 
* 

### Rapporter
* Renate Schubert, Hans-Joachim Schellnhuber et al.: ''Welt im Wandel: Sicherheitsrisiko Klimawandel''. Hauptgutachten, WBGU, Berlin, 2007, ISBN 978-3-540-73247-1 (engl. *Climate Change as a Security Risk*, Taylor and Francis, 2013, ISBN 978-1-136-53564-2).
* Hans-Joachim Schellnhuber et al.: ''Kassensturz für den Weltklimavertrag – Der Budgetansatz'' (engl. *Solving the Climate Dilemma: The Budget Approach*). Sondergutachten. WBGU, Berlin, 2009, ISBN 978-3-936191-26-4.
* Hans-Joachim Schellnhuber et al.: *Welt im Wandel – Gesellschaftsvertrag für eine Große Transformation* (engl. *World in Transition – A Social Contract for Sustainability*). WBGU, Berlin, 2. Auflage 2011, ISBN 978-3-936191-38-7.
* Hans-Joachim Schellnhuber et al.: ''Turn Down the Heat – Why a 4°C Warmer World Must be Avoided.'' (deutsch: ''Der 4°-Bericht. Warum eine vier Grad wärmere Welt verhindert werden muss''). Bericht für die Weltbank, erstellt vom Potsdam-Institut für Klimafolgenforschung und von Climate Analytics. November 2012.
* Hans-Joachim Schellnhuber et al.: *[http://www.wbgu.de/hauptgutachten/hg-2013-meere/ *Welt im Wandel: Menschheitserbe Meer*]  (engl. *World in Transition: Governing the Marine Heritage*). WBGU, Berlin, 2013, ISBN 978-3-936191-39-4.*

## Referanser
D-VM i ishockey for menn 1996

**Ishockey-VM 1996 pulje D** ble avholdt i Kaunas og Elektrėnai i Litauen i perioden 22. til 31. mars 1996. De åtte lagene ble delt opp i to grupper i en innledende runde med round robin-format, hvor hvert lag møter hverandre to ganger. De to best plasserte lagene i hver gruppe skal spille en finalerunde om plassene 29 til 32, hvor det best plasserte laget rykket opp til pulje C for 1997. Lagene som havnet på de siste to plassene i hver gruppe av den innledende runden skulle spille en plasseringsrunde om plassene 33 til 36. I finale- og plasseringsrunden tar lagene med seg poeng og resultater fra tidligere møter da lagene kun skal spille mot hverandre en gang.

Vertslandet Litauen rykket opp til Ishockey-VM pulje C for 1997.

## Kvalifisering til pulje D
To kvalifiseringsturneringer til Ishockey-VM 1996 pulje D ble avholdt: den ene i Sydney i Australia i perioden den 5. til 6. november 1995 og den andre i Metulla, Israel i perioden 27. til 29. januar 1996.

### Oseaniagruppen
Australia kvalifiserte seg til D-VM etter å ha beseiret New Zealand med klar margin i begge kampene.

----

### Middelhavsgruppen
Hellas hadde opprinnelig vunnet turneringen og dermed kvalifisert seg til D-VM, men de ble diskvalifisert da man oppdaget at de hadde brukt utenlandske spillere som ikke var kvalifisert til turneringen. Hellas' to seire ble omgjort til to 0−5-tap, og dermed ble Israel kvalifisert i stedet.

----

----

**Hellas slo Israel 4 &ndash; 1 og Tyrkia 19 &ndash; 0. Resultatene ble omgjort til 5&ndash;0-seire til Israel og Tyrkia.*

## Første runde
### Gruppe A

----

----

### Gruppe B

----

----

**Israel, som ironisk nok hadde kvalifisert seg til D-VM fordi at Hellas ikke hadde kvalifiserte spillere, brukte selv to spillere av russisk herkomst, [[Ariel Ben-Youri]] og [[Alex Vita]], som ikke hadde blitt godkjent. Resultatene mellom Israel-Bulgaria (3&ndash;3) og Israel-Litauen (2&ndash;7) ble omgjort til 5&ndash;0-seire til Bulgaria og Litauen.*

## Plasseringsrunde (33.- til 36.-plass)

----

## Avgjørende runde (29.- til 32.-plass)

----

## Sluttplassering

## Prisutdeling
### Direktoratets prisutdeling
Følgende spillere ble kåret til turneringens beste målvakt, forsvarsspiller og angrepsspiller av det internasjonale ishockeyforbundets direktorat:

## Eksterne lenker
* Det internasjonale ishockeyforbundets (IIHF) offisielle side **(engelsk)**
* Ishockey-VM 1996 Gruppe D på Hockey Archives **(fransk)**
* Ishockey-VM 1996 Gruppe D på SFRP's Hockey Archive **(engelsk)**
Viktor Högberg

**Viktor Högberg** (født 10. mars 1987 i Partille) er en profesjonell ishockeyspiller som spiller for Kongsvinger Knights sitt A-lag. Han er bror til ishockeyspilleren Anton Högberg.

## Spillerstatistikk

 Oppdatert 19. juni 2015:

## Eksterne lenker
* Viktor Högberg på eliteprospects.com
Lucas Silva

**Lucas Silva Borges** (født 1993) er en brasiliansk fotballspiller som spiller for .

Han har tidligere spilt for de brasilianske klubbene Cruzeiro og Nacional-MG. 

Han signerte en femårskontrakt for Real Madrid den 23. januar 2015 med en følgende overgangssum på 14 millioner euro.

## Referanser


## Eksterne lenker
* 
* Real Madrid profile
* Ogol profile
Lepisia

***Lepisia*** er en slekt av biller som hører til familien oldenborrer og har larver som eter planterøtter.

## Utseende
Små (7-10 millimeter), tettbygde oldenborrer. Kroppen er glinsende svart, men overveiende kledt med lyse (ofte gulaktige) skjell.

## Levevis
De voksne billene finnes gjerne på blomster, larvene lever i jorda.

## Utbredelse
Slekten er utbredt i det sørlige Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Hopliini-gruppen
******* Stammen Scelophysini
******** Slekten *Lepisia* Lepeletier & Audinet-Serville, 1828 
********* *[[Lepisia braunsi]]* Schein, 1956
********* *[[Lepisia cederbergensis]]* Dombrow, 1999
********* *[[Lepisia colvillei]]* Dombrow, 2006
********* *[[Lepisia elkiana]]* Dombrow, 1999
********* *[[Lepisia gaerdesi]]* Schein, 1956
********* *[[Lepisia glenlyonensis]]* Dombrow, 1997
********* *[[Lepisia heidenreichi]]* Dombrow, 2006
********* *[[Lepisia macrgregori]]* Dombrow, 1997
********* *[[Lepisia ornatissima]]* Burmeister, 1844
********* *[[Lepisia rupicola]]* (Fabricius, 1775)
********* *[[Lepisia vittata]]* Moser, 1918

## Kilder

* Dombrow, H. (1997) New species of Hopliini from the northern and western Cape Province of the Republic of South Africa (Coleoptera: Scarabaeidae: Melolonthinae: Hopliini). *Coleoptera*, 1: 137-159. 
* Dombrow, H. (1999) Revision of the genus *Lepisia* Serville, 1825 (Coleoptera: Scarabeidae: Melolonthidae: Hopliini). 10th contribution to the knowledge of African Hopliini. *Coleoptera*, 3: 159-176. 
* Dombrow, H. (2006) Two new species of the genus *Lepisia* Serville from the Northern and Western Cape of the Republic of South Africa. (Coleoptera: Scarabaeidae: Melolonthinae: Hopliini). 31st contribution to the knowledge of African Hopliini. *Coleoptera*, 10: 101-106.

## Eksterne lenker
* 
* Bilder av ''Lepisia rupicola''
Pijnacker-Nootdorp

**Pijnacker-Nootdorp** er en kommune i Nederland i provinsen Zuid-Holland.

## Referanser




## Eksterne lenker
*
Plancenoit

**Plancenoit** (*Planchenois*) er et sted i provinsen Vallonsk Brabant i Belgia) i nærheten av Waterloo. Stedet ble berømt fra  slaget ved Waterloo i 1815. Her fant det sted sammenstøt mellom franske og prøyssiske styrker under slaget ved Waterloo. Da prøysserne til slutt erobret Plancenoit, kunne de nå sentrum av slagfeltet og beseire franskmennene. For prøsserte ble det oppstilt et monument i Plancenoit.

I Plancenoit foretas det regelmessig krigsspill med rekonstruksjoner av slaget. 

## Eksterne lenker
*
Ectinohoplia

* 

***Ectinohoplia*** er en slekt av biller som hører til familien oldenborrer (Melolonthidae).

## Utseende
Små, men langbeinte, oldenborrer. Kroppens grunnfarge er mørk, men den er nokså tett kledt med skjell, som gjerne er gul- eller brunaktige på farge, noen ganger skinnende metalliske. Pronotum er tydelig smalere enn dekkvingene.

## Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

## Utbredelse
Slekten er utbredt i Øst-Asia.

## Systematisk inndeling
Slekten er trolig nært beslektet med slekten *[[Hoplia]]* .
 

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider (Scarabaeidae) Latreille, 1806
***** Underfamilien oldenborrer, (Melolonthinae) Samouelle, 1819
****** Slekten *Ectinohoplia* Gerstäcker, 1867 
******* *[[Ectinohoplia affinis]]*
******* *[[Ectinohoplia auriventris]]*
******* *[[Ectinohoplia balthasari]]* Tesar, 1963
******* *[[Ectinohoplia chrysura]]*
******* *[[Ectinohoplia davidis]]*
******* *[[Ectinohoplia excisicollis]]* Frey
******* *[[Ectinohoplia flavicauda]]* Arrow, 1921
******* *[[Ectinohoplia formosana]]* Moser, 1919
******* *[[Ectinohoplia gracilipes]]* (Lewis, 1895)
******* *[[Ectinohoplia guttaticollis]]*
******* *[[Ectinohoplia hieroglyphica]]* Moser, 1912
******* *[[Ectinohoplia hispidula]]*
******* *[[Ectinohoplia indica]]*
******* *[[Ectinohoplia inscripta]]*
******* *[[Ectinohoplia kuatensis]]*
******* *[[Ectinohoplia latipes]]* Arrow, 1921
******* *[[Ectinohoplia mus]]*
******* *[[Ectinohoplia nantouensis]]*
******* *[[Ectinohoplia nigrotincta]]*
******* *[[Ectinohoplia nitidicauda]]* Arrow, 1921
******* *[[Ectinohoplia nitidiventris]]*
******* *[[Ectinohoplia obducta]]* (Motschulsky, 1857)
******* *[[Ectinohoplia oculicauda]]* Arrow, 1921
******* *[[Ectinohoplia paivae]]* (Wollaston, 1859)
******* *[[Ectinohoplia pictipes]]*
******* *[[Ectinohoplia puella]]*
******* *[[Ectinohoplia quadrituberculata]]*
******* *[[Ectinohoplia rufipes]]* (Motschulsky, 1860)
******* *[[Ectinohoplia scutellata]]* Arrow, 1921
******* *[[Ectinohoplia sinuaticollis]]* Moser, 1912
******* *[[Ectinohoplia soror]]*
******* *[[Ectinohoplia sulphuriventris]]*
******* *[[Ectinohoplia suturalis]]*
******* *[[Ectinohoplia tibialis]]*
******* *[[Ectinohoplia tonkinensis]]* Moser, 1912
******* *[[Ectinohoplia trichota]]*
******* *[[Ectinohoplia triplagiata]]*
******* *[[Ectinohoplia variabilis]]* Reitter, 1903
******* *[[Ectinohoplia variegata]]*
******* *[[Ectinohoplia yoi]]* Sawada, 1939
******* *[[Ectinohoplia yunnana]]*

## Referanser


## Kilder
* Arrow, G.J. (1921) A Revision of the Melolonthine Beetles of the Genus *Ectinohoplia*. Proceedings of the Zoological Society of London 1921: 267-276. http://www.biodiversitylibrary.org/page/31886784
* Scarabs of the Levant - Hopliini http://www.glaphyridae.com/Hopliini/hopliini.html

## Eksterne lenker
* 
* Bilde av ''Ectinohoplia formosana''
* Bilde av ''Ectinohoplia gabriellina''
* Bilde av ''Ectinohoplia rufipes''
Digitaliseringsrådet (Sverige)

**Digitaliseringsrådet** er et organ oppnevnt av Sveriges regjering den 10. mars 2011 for å være regjeringens rådgivere i spørsmål som gjelder digitaliseringen av Sverige.

Digitaliseringsrådet kan sees som en etterfølge til tidligere IT-kommisjoner (1994–2003), den IT-politiske strategigruppen (2003–2006) og Regjeringens IT-råd (2007–2010). Digitaliseringsrådet består av 27 eksterne medlemmer og ledes av IT- og energiminister Anna-Karin Hatt.

I henhold til regjeringens presentasjon skal rådet foruten sin rådgivende funksjon også være et forum for strategisk diskusjon mellom regjeringen og representanter for ulike samfunnsområder, såvel private som offentlige. Innledningsvis kommer utformningen av den nasjonale IT-strategien, *En digital agenda för Sverige*, å stå i fokus for arbeidet.

## Referanser
Friedrich Wilhelm von Bülow

**Friedrich Wilhelm von Bülow**, greve Bülow von Dennewitz (født 16. februar 1755 i Falkenberg i Preussen, død 25. februar 1816 i Königsberg) var en tysk offiser.

## Liv og virke
### Bakgrunn
Friedrich Wilhelm ble født på familiegodset Falkenberg ved Bülow i Altmark i Preussen. Han var sønn av Friedrich Ulrich Arwed von Bülow (1726–1791) og hans hustru Sophie, født Schultz (1727–1794).

### Karriere
Friedrich Wilhelm von Bülow ble junker i infanteriet i 1768, generalmajor i 1808 og general i infanteriet i 1814. I 1812 ble von Bülow guvernør i Ost- og Vestpreussen og satte opp et reservekorps som var den første forsterkningen til Preussens svake stridskrefter. Ved frigjøringskrigens utbrudd våren 1813 opererte han delvis selvstendig, stormet Halle og ved Luckau stanset styrkene hans den franske marskalken Nicolas Oudinots første fremstøt mot Berlin. Som sjef for 3. prøyssiske armékorps underlagt kronprins Karl Johan, beseiret han Oudinot i Grossbeeren og Michel Ney i Dennewitz slik at Berlin ble reddet for andre gang. 

Det rådet et spent forhold mellom von Bülow og Karl Johan under hele felttoget, og von Bülows opptreden er blitt bedømt svært forskjellig i svensk og tysk litteratur. Han ble imidlertid utnevnt til ridder med storkorset av Sverdordenen samme år. 

Etter å ha deltatt med distinksjon i slaget ved Leipzig i 1813, renset Bülow Hannover og Westfalen for franskmenn. Han deltok deretter fremgangsrikt i slaget ved Laon i 1814. 

Opphøyd til greve samme år bidro Bülow som sjef for 4. armékorps i høy grad til de alliertes seier i slaget ved Waterloo i juni 1815. 

Etter fredsslutningen var han sjef for 1. armékorps som var stasjonert i Øst- og Vestpreussen samt Litauen. Helt siden oktober 1815 var han kroppslig svekket. Han døde i sitt hovedkvarter i Königsberg få måneder etter den 25. februar 1816 som følge av en forkjølelse han hadde pådratt seg på jakt. 

Ved siden av sitt krigshåndverk viet Bülow seg også til de skjønne kunster, og komponerte flere motetter, en missa og musikk til 51. og 100. salme.

## Referanser


## Litteratur
* Svensk uppslagsbok. Lund 1930
Eleazar Torreglosa

**Eleazar Torreglosa Peña** (født i 1963) er en colombiansk musikkprofessor, salmedikter og kordirigent som er representert med en salme i *[[Norsk salmebok 2013]]*. På norsk har salmen med originaltittelen «El mensaje que hoy proclamamos» fått tittelen «Høyr, den bodskapen som vi forkynner».

## Om Torreglosa
Torreglosa er (per 2024) professor i musikk ved Universidad del Atlántico i Baranquilla; han dirigerer et universitetskor som bærer hans navn: «Coro Eleazar Torreglosa».

Han er tilknyttet et argentinsk liturgisk nettverk kalt *Red Crearte*; nettverket arbeider etter økumenisk verdier for å dele liturgiske og musikalske ressurser.

Salmen som er inntatt i *Norsk salmebok* skrev han i 1997. Han har også skrevet andre salmer. Noen av Torreglosas salmer har blitt oversatt til andre språk og tatt i bruk blant annet i USA og i Skandinavia.

## Om salmen
Torreglosa både komponerte salmens melodi og skrev originalteksten på spansk; på originalspråket heter salmen «El mensaje que hoy proclamamos», som betyr «Budskapet vi forkynner i dag»*.* Melodien er skrevet i en stil som påminner om søramerikanske folketoner. Den norske versjonen er basert på en dansk versjon.

I forbindelse med NRKs *[[Salmeboka minutt for minutt]]* (2014) som gikk ut på gjennomsynging av hele av *Norsk salmebok 2013*, publiserte Den norske kirke en oversikt med kortpresentasjon av alle sangene i salmeboken. Om Eleazar Torreglosas salme het det der:«Songen er mykje brukt i Kyrkjenes verdsråd, noko som har bringa dei latin-amerikanske rytmane ut i verda.»

## Se også
* Liste over forfattere i Norsk Salmebok 2013

## Referanser
Tore Thomassen

**Tore Thomassen** (født 1955) er en norsk tekstforfatter, komponist og musiker. Han har skrevet bøker, musikaler, forestillinger og sanger, både for barn og voksne, utgitt en rekke plater og drevet turnévirksomhet over hele Norge, i regi av Rikskonsertene og i kirker og bedehus. To av sangene hans er med i *[[Norsk salmebok 2013]]*.

Han er gift med Barbro Raen Thomassen.

## Utgivelser
### Bøker
* *Jørgens hender og føtter (2017)*
* *Gutten som var uheldig i butikken (2015)*
* *Gutten som var uheldig på badet* (2014)
* *Gutten som var uheldig i kirken* (2013)
* *Fordi du er ung* (1999/2015)
* *Gullspeilet* (1996)
  
### Plater

* Nytt gammelt (2024)

* Livet er en lang setning (2023)
* Hvis du blir med nå (2021)

* 10 (2019)
**Hellig og alminnelig (2017)*
* *Hei – Tore Thomassen & Barn* (2014)
* *SANGEN OM MARIA* (2010)
* *Møtesteder – sanger for voksne* (2007)
* *Skatteskrin* (2005)
* *Mest fest – 2 i spann* (2003 - med Geir Hegerstrøm)
* *Ung i gammelt hus* (2003)
* *Guds venner* (2001)
* *2 i spann* (2001- med Geir Hegerstrøm)
* *SøndagsABC* (1999)
* *Englebarn* (1997)
* *Åpent hus – med mange rom* (1995)
* *Du så meg* (1993)
* *Liten – men god som gull* (1991/2012)
* *Gode nordmenn* (1991)
* *Tango i hagen* (1988)

## Eksterne lenker
* 
*
USA Freedom Act

**USA Freedom Act** er en amerikansk føderal lov vedtatt av Kongressen og sanksjonert av USAs president Barack Obama 2. juni 2015. Loven trådte i kraft umiddelbart, og gjeninnførte dermed, i noe endret form, sikkerhetstjenestenes beføyelser i USA PATRIOT Act som hadde utløpt dagen før, 1. januar 2015.

Lovproposisjonen ble opprinnelig fremmet for Representanthuset og Senatet 29. oktober 2013 i kjølvannet av publiseringen av graderte notater fra National Security Agency om datainnsamling lekket av Edward Snowden. Da proposisjonen ble fremmet på nytt i 2015–2016-sesjonen ble den beskrevet av forslagsstillerne som «en balansert tilnærming», mens den ble kritisert for å forlenge USA PATRIOT Act ut 2019.

## Referanser
VM i fotball for kvinner 2015 – Gruppe C

**Gruppe C** i verdensmesterskapet i fotball for kvinner 2015 består av fire lag: Japan, Sveits, Kamerun og Ecuador. Kampene ble spilt på følgende datoer: mandag 8. juni, fredag 11. juni og tirsdag 16. juni. De to beste lagene gikk direkte videre til åttendedelsfinalene, mens treeren kommer videre dersom den er blant de fire beste treerne.

## Tabell

## Kamerun vs. Ecuador

## Japan vs. Sveits

## Sveits vs. Ecuador

## Japan vs. Kamerun

## Ecuador vs. Japan

## Kamerun vs. Sveits

## Forkortelser
Følgende forkortelser brukes på spillerposisjoner:
* K = Keeper
* HB = Høyre back
* MS = Midtstopper
* VB = Venstre back
* DM = Defensiv midtbane/midtbaneanker
* HM = Høyre midtbane (gjerne indreløper)
* VM = Venstre midtbane (gjerne indreløper)
* SM = Sentral midtbane
* AM = Angripende midtbene, bindeledd med angrep
* HV = Høyre ving
* VV = Venstre ving
* SS = Sentral spiss
* FO = Forsvar, uspesifisert. Brukt til innbyttere.
* MI = Midtbane, uspesifisert. Brukt til innbyttere.
* AN = Angrep, uspesifisert. Brukt til innbyttere.
Guillaume Philibert Duhesme

**Guillaume Philibert Duhesme** (1766–1815) var en fransk offiser, fra 1814 greve. Han kjempet i en rekke av Napoléon Bonapartes felttog, og falt under slaget ved Waterloo.

## Liv og virke
Duhesme studerte jus. Men han gikk i krigstjeneste ved revolusjonskrigenes utbrudd, og utviste ved flere anledninger en ukuelig tapperhet og evne til å oppildne sine soldater. 

I 1792 ble han oberst for et frikorps under Charles-François Dumouriez, og bygde det opp for egne midler. 

Som kommandant i Roermond holdt han stillingen ved Herstal, en viktig innfallsport til Nederland, og brant broen over Leau etter nederlaget ved Neerwinden den 18, mars 1793. Han krysset deretter elven Schelde, og under slaget ved Villeneuve fikk han samlet det flyktende infanteri (6. juli), en bragd som han ble forfremmet til  brigadegeneral for.

Han bidrog også vesentlig til seieren i slaget ved Fleurus den 26. juli 1794, beleiret Maastricht under general Jean-Baptiste Kléber, og ble forfremmet til divisjonsgeneral. 

Han kjempet i Vendée i 1795, og senere ved Rhinen, der han førte sine styrker over elven den 20. april 1797 nedenfor Kehl. 

### Italia
I 1798 fikk han en kommando i Italia under Championnet, deltok i beleiringen av Napoli og tok kontrollen over Calabria og Apulia.

I 1800 anførte Duhesme et av den Napoléonske reservehærs korps under Marengo-felttoget. Til å begynne med omfattet korpset Louis Boudets og Louis Henri Loisons divisjoner. Etter et strålende felttog som omfattet erobringen av Milano og andre byer, ble korpset utvidet til å omfatte Loisons, Lorges og Lapoypes divisjoner. Mens Napoleon kjempet mot Michael von Melas' østerrikske hær ved Marengo, forsvarte Duhesmes korps Posletten.

### Spania
Han utmerket seg under erobringen av Barcelona. Etter at han lurte den spanske guvernør til å la en konvoi av syke franskmenn passere, sprang hans fullt armerte grenaderer opp fra bårene og erobret borgen der. Senere forsvarte han byen med fremgang mot spanjolenes blokade. I 1810, etter at marskalk Augereau beskyldte ham for å ha tillatt plyndring og andre overtredelser, falt han i unåde hos Napoléon I, og ble tilbakekalt. 

I år 1814 kom han atter i nåde og kjempet med distinksjon under felttoget i Frankrike, hyllet samme år Ludvig XVIII som konge.

### DE hundre dagene
Han gikk under *[[de hundre dagene]]* atter i Napoléons tjeneste. Napoleon utnevnte ham til *[[Pair de France]]*, og utnevnte ham til kommandant for den unge garde. Duhesme deltok i slaget ved Ligny den 16. juni 1815, og ved slaget ved Waterloo to dager etter, der han ble såret og kort etter hugd ned av braunschweigske husarer. 

Duhesme har forfattet et arbeide om det lette infanteri.

## Referanser


## Litteratur
* *[[Svensk uppslagsbok]]*. Malmö 1931.
* Braive, Gaston *Duhesme. Né à Mercurey, blessé à mort à Waterloo, mort à Genappe, enterré à Ways. Biographie*, Genappe, Cercle d'histoire et d'archéologie du pays de Genappe, 2001, (Cahier, 12)
* *Mémoires du général Duhesme, 1793-1794*, Genappe, Cercle d'histoire, 2001 (Cahiers, 10).

## Eksterne lenker
*
Hagenia abyssinica

***Hagenia abyssinica *** er et tre i rosefamilien og den eneste arten i slekten *Hagenia*.

Det blir opptil 20&nbsp;m høyt med kort stamme og tykke greiner. Barken er tykk, brun eller brunrød og flasser av. Kvistene er dekket av brune hår og arr etter blad som er falt av. Bladene er finnete og 40&nbsp;cm lange; de har tre–seks par småblad og ett endesmåblad. Blomstene sitter i hengende klaser som er opptil 60&nbsp;cm lange og 30&nbsp;cm brede. Treet er særbu. Frukten er liten og tørr med vinger.

*Hagenia abyssinica* er en karakteristisk art for de afromontane skogene, og den vokser som regel rett over sonen med bambus i en høyde på 2000–3000 moh. Arten er utbredt i Etiopia og de østafrikanske fjellene langs Riftdalen sørover til Zambia.

Blomstene ble brukt som medisin mot bendelorm og ble importert til Europa på 1800-tallet. Røtter og bark har også blitt brukt til medisinske formål.

## Galleri

Kosso-2.jpg|Vekstform 
Hagenia mtkenya 02.jpg|Mount Kenya 2950 moh.
Hagenia abyssinica 02.jpg|Bladverk
Hagenia mtkenya 04.jpg|Bark
Hagenia mtkenya 07.jpg|Blomster


## Litteratur
* 

## Eksterne lenker
*
Indira Terrero

**Indira Terrero Letuce** (født 29. november 1985 i Havanna) er en cubanskfødt friidrettsutøver som konkurrerer for Spania i sprintløp og mellomdistanseløp. Hun har sølv på 400 meter fra EM i friidrett innendørs 2015 som fremste internasjonale meritt.

Hun flyttet fra Cuba til Spania i 2010, og  ble spansk statsborter i april 2014, slik at hun kunne konkurrere for Spania fra 15. mai 2014.

## Idrettskarriere
Terrero deltok ved ALBA-lekene 2005, der hun kom på 2.-plass på 400 meter, bak sin landsmann Aymeé Martínez. Hun deltok også ved CAC-mesterskapet i friidrett 2005 i Nassau, der Cuba kom på 3.-plass på 4 x 400 meter stafett. Her deltok hun også på 400 meter, men ble slått ut i kvalifiseringsheatet, der hun kom sist i sitt heat med tiden 55,47. 

Ved ALBA-lekene 2007 vant hun 400 meter med tiden 51,99, og slo Susana Clement med over et sekund, og hun deltok også på Cubas stafettlag som vant 4 x 400 meter stafett. Ved de Panamerikanske leker 2007 i Rio de Janeiro vant Cuba 4 x 400 meter stafett, og Terrero deltok i tillegg på 400 meter individuelt, der hun kom på 3.-plass. Hun deltok også ved VM i friidrett 2007, der hun ble slått ut i semifinalen, med 15. beste tid. Cuba nådde finalen på 4 x 400 meter stafett, og endte på 7.-plass. 

I juli 2008 deltok hun ved CAC-mesterskapet i friidrett 2008 i Cali i Colombia, og vant to gullmedaljer. Først vant hun 400 meter, der hun løp på 50,98 i finalen. Deretter deltok hun på Cubas stafettlag som vant 4 x 400 meter stafett. Hun deltok i sitt første OL ved sommer-OL 2008, og på 400 meter ble hun slått ut i semifinalen, med 16. beste tid. Cuba nådde finalen på 4 x 400 meter stafett, og endte på 6.-plass. De satte ny cubansk rekord i finalen, med tiden 3:23,21. 

Hun vant igjen 400 meter ved ALBA-lekene 2009, 1,4 sekunder foran Daysurami Bonne. Ved CAC-mesterskapet 2009 gjentok hun plasseringene fra året før, og vant både 400 meter og 4 x 400 meter stafett. I august deltok hun ved VM i friidrett 2009, der hun ble slått ut i semifinalen på 400 meter, med 16. beste tid (51,87), og hun deltok igjen på Cubas stafettlag på 4 x 400 meter, som denne gangen kom på 8. og siste plass i finalen, med tiden 3:36,99. 

I 2010 ble det Ibero-amerikanske mesterskapet i friidrett arrangert i San Fernando i Spania. Her kom Terrero på 3.-plass på 800 meter, bak Andrea Ferris og Rosemary Almanza. Cuba vant her 4 x 400 meter stafett, med Terrero på laget. 

Hennes første store internasjonale stevne for Spania var Lag-EM i friidrett 2014 i juni. Hun deltok på Spanias stafettlag på 4 x 400 meter, men disse ble diskvalifisert for løping utenfor sin bane. Ved EM i friidrett 2014 i august løp hun inn til bronse på 400 meter, kun 2 hundredels sekund bak Olha Zemljak som kom på 2.-plass. Hun representerte også Europa ved Verdenscupen i friidrett 2014 i Marrakech i Marokko, der det sammensatte europeiske laget løp inn til 2.-plass bak Amerika. 

Ved EM i friidrett innendørs 2015 kom hun på 2.-plass på 400 meter, med tiden 52,63, kun slått av ukrainske Natalija Pyhyda. 

## Referanser


## Eksterne lenker
*